**KLAIPĖDOS RAJONO SAVIVALDYBĖS TARYBOS NARIO**

**JONO DROMANTO**

**2017 M. VEIKLOS ATASKAITA**

Kiekviena ataskaita turi du svarbius  momentus - gerą pradžią ir neblogesnę pabaigą, o svarbiausia, kad tarpas tarp jų būtų kuo trumpesnis.

Visus metus dirbome, dirbome o į „protokolą“ nėra ko rašyti, nes jau visi nuveikti darbai ne kartą buvo aprašomi spaudos puslapiuose. Dalyvauti Tarybos posėdžiuose yra mūsų Tarybos narių priedermė. Esu Ekonomikos ir biudžeto komiteto pirmininkas, Kontrolės komiteto pirmininko pavaduotojas, Strateginio planavimo komisijos narys ir kitų įvairių darbo grupių ir komisijų narys. Sėkmė nusišypsojo tapti VŠĮ „Gargždų švara“ valdybos pirmininku. O bendrai mūsų likimą lemia mūsų pasirinkimai o ne sėkmė.

Dalyvaudamas aukščiau išvardintose priemonėse, visada turėjau ir turėsiu savo nuomonę, kurios nebijau ir nevengiu išreikšti. Niekaip negaliu suprasti tų kolegų - Tarybos narių, kurie būdami Tarybos posėdyje sąmoningai ištraukia dalyvio korteles, kad lyg tai jų nėra ir dėl to kartais nepriimami svarbūs sprendimai, nusitęsia viešieji pirkimai, objektų įgyvendinimas, atsiranda rezonansiniai klausimai, o tokios nesąmonės vyksta ten, kur dažniausiai slepiasi gilus valdymo konfliktas, arba kai Savivaldybės biudžetą norima performuoti, o kiekvienos reformos esmė- interesų perskirstymas.

Lengviausia priimti sprendimą, kai nėra pasirinkimo, o pasirinkimas yra tik vienas - biudžeto asignavimų įsisavinimas, kad VISIEMS BŪTŲ GERA GYVENTI.

Baigiantis metams, nebalsavusieji, atsiet nedalyvavusieji balsavime garsiausiai rėš kalbas, kodėl administracija blogai dirba ir kodėl laiku neužbaigti objektai.

Kiekvienas Tarybos narys gali turėti savo nuomonę, bet „nuomonės išreiškimas“ būnant salėje ir atsisakant balsuoti svarbiais klausimais dėl strateginio plano ir biudžeto patvirtinimo yra savęs statymas aukščiau tų klausimų, kuriuos privalome spręsti Taryboje.

Yra liaudies posakis - kiekviena kreiva vinis galvoja, kad tikra vinis turi būti kreiva,… IŠSITIESINKIM.

Tarybos narys Jonas Dromantas